Lancelot du Lac (film)
Lancelot du Lac () je francusko-italijanski historijski film snimljen 1974. godine u režiji Roberta Bressona. Temelji se na arturijanskim legendama, a protagonist, koga tumači Luc Simon je Lancelot, najpoznatiji od svih Vitezova okruglog stola. Radnja je, pak, smještena u srednjovjekovnu Bretanju i prikazuje kako Lancelot zajedno sa drugim vitezovima nakon neuspjele potrage za Svetim graalom započinje preljubničku vezu sa kraljicom (čiji lik tumači Laura Duke Condominas), a što na kraju dovede do krvavog sukoba među vitezovima.

Lancelot je Bresson snimio u svom prepoznatljivom stilu, koristeći naturščike umjesto profesionalnih glumaca i inzistirajući na maksimalnom realizmu. To se odrazilo i na odustvo bilo kakvih elemenata fantastike iz filma, odnosno svojevrsno "revizionističko" prikazivanje vitezova i likova iz legendi kao nasilnika vođenih pohlepom, požudom i niskim strastima, a viteško ratovanja kao besmislenog krvoprolića. Lancelot je prikazan na Kanskom festivalu, iako izvan službene konkurencije, zbog čega je uvrijeđeni Bresson odbio prihvatiti nagradu FIPRESCI.

Glavne uloge
 Luc Simon ... Lancelot du Lac
 Laura Duke Condominas ... La Reine (Kraljica)
 Humbert Balsan ... Gauvain (Gawain)
 Vladimir Antolek-Oresek ... Le Roi (Kralj)
 Patrick Bernhard ... Mordred
 Arthur De Montalembert ... Lionel
 Charles Balsan   
 Christian Schlumberger   
 Joseph-Patrick Le Quidre   
 Jean-Paul Leperlier   
 Marie-Louise Buffet   
 Marie-Gabrielle Cartron   
 Antoine Rabaud   
 Jean-Marie Becar   
 Guy de Bernis

Vanjske veze
 
 

Francuski filmovi
Italijanski filmovi
Dramski filmovi
Historijski filmovi